Hugh Despenser den Ældre holdt fortsat [[Bristol]]. Isabella og Mortimer lagde byen under belejring fra den 18. oktober. Da den faldt den 26. oktober kunne Isabella blive genforenet med sine døtre Eleanora og Johanne, som var holdt i Despensernes varetægt.<ref>Doherty, p.92; Weir 2006, pp233-4.</ref> Mere og mere forladt af deres hof forsøgte Edvard og Hugh Despenser den Yngre nu i desperation at sejle til [[Lundy]], en lille ø ud for Devons kyst, men vejret var imod dem og efter flere dage blev de tvunget tilbage til Wales.<ref>Weir 2006, p.233.</ref> Med Bristol sikret flyttede Isabella sit hovedkvarter til grænsebyen [[Hereford]], hvor hun beordrede Henrik af Lancaster til at finde og arrestere sin mand.<ref>Weir 2006, p.236.</ref> Efter fjorten dage på flugt fra Isabellas styrker i Sydwales, blev Edvard og Hugh endelig arresteret ved Llantrisant den 16. november.
[[Fil:Isabela_spol.jpg|left|thumb| Hugh Despenser den Yngre og Edmund Fitzalan blev ført foran Isabella i retssagen i 1326; parret blev henrettet grusomt ]]
Gengældelsen begyndte straks. Hugh Despenser den Ældre var taget til fange i Bristol, og trods Isabellas forsøg på at beskytte ham, blev han straks henrettet af sine Lancaster-fjender. Hans lig blev hakket i stykker og kastet for hundene.<ref>Doherty, p.93.</ref> De tilbageværende fra det tidligere regime blev ført til Isabella. Edmund Fitzalan, en vigtig støtte til Edvard 2., som havde modtaget mange af Mortimers landbesiddelser i 1322, blev henrettet den 17. november. Hugh Despenser den Yngre blev dømt den 24. november, og mange havde samlet sig for at se ham dø. De trak ham ned af hesten, tog tøjet af ham og nedkradsede bibelvers om korruption og arrogance på hans hud. Han blev trukket ind i byen, fremvist for dronning Isabella, Roger Mortimer og Lancaster-fraktionen. Despenser blev dømt til at blive hængt som en tyv, blive kastreret og derefter sønderlemmet som en forræder, og hans lig skulle spredes over hele England. Simon af Reading, en af Despensernes støtter, blev hængt ved siden af ham, anklaget for at have fornærmet Isabella.<ref>Mortimer The Greatest Traitor, pp. 159–162.</ref> Da kernen i Despenser-regimet var blevet henrettet, begyndte Isabella og Mortimer at vise tilbageholdenhed. Mindre vigtige adelige blev benådet, og embedsmændene i regeringen centrum, de fleste udnævnt af Despensernes og Stapledon blev i deres embeder.<ref>Doherty, p.107.</ref> Alt, hvad der var tilbage nu var spørgsmålet om Edvard 2.'s skæbne, for han var stadig officielt Isabellas retmæssige mand og retmæssig konge.<ref>Weir 2006, p.242.</ref>
Historie